Document ID: /roh_data/filtered/Bilingualer_Corpus_interleaved-it-rm.jsonl.gz/252

This is a text translated from Italian to Rumantsch Grischun.
Le scuole secondarie di valle devono poter offrire la "classe preliceale"

Il concetto di formazione delle scuole secondarie di valle va modificato ed esteso. È ora prevista un'educazione liceale preliminare di un anno sotto forma di "classe preliceale". Tale corso si aggiunge alla formazione scolastica generale.

In un messaggio il Governo propone al Gran Consiglio di rivedere l'ordinanza sulle scuole secondarie di valle. L'atto legislativo deve essere adeguato alle condizioni odierne.

In collegamento con la riduzione della durata di formazione del liceo con formazione lunga rispettivamente breve a sei ovvero a quattro anni, per le scuole secondarie di valle si pone il nuovo compito di offrire una "classe preliceale". Tale corso di educazione liceale preliminare di un anno dovrebbe offrire alle allieve e agli allievi la possibilità di rimanere un anno in più nella loro valle e di entrare, una volta passati gli esami d'ammissione, in quarta classe di un liceo grigionese senza perdere un anno di scuola. La frequenza di un liceo grigionese acquista un'importanza centrale anche in vista della formazione di maestri presso la Scuola universitaria pedagogica. La revisione parziale dell'ordinanza sulle scuole secondarie di valle dovrebbe contribuire a rispettare le particolarità regionali delle Valli nell'atto della messa in pratica del nuovo regolamento sul riconoscimento della maturità. Inoltre si propone di rinnovare il principio di sussidiamento. Dovrebbe essere formulato in maniera più semplice, chiara e secondo i criteri della competività. Negli ultimi anni sono state gestite scuole secondarie di valle nei seguenti luoghi: Brusio, Mesocco, Poschiavo, Roveredo e Stampa.

Riserve riguardo la nuova legge federale sulla formazione professionale

La confederazione intende rivedere la legge sulla formazione professionale (LFP). Il cosiddetto sistema duale della formazione professionale (combinazione di teoria e pratica) va rinfrancato e preparato per il futuro. Due terzi dei giovani dopo la scuola d'obbligo scelgono la strada della formazione professionale. Nella sua presa di posizione nei confronti del disegno della nuova LFP il Governo si dichiara fondamentalmente d'accordo con le novità previste in quanto esse creano un maggior raggio d'azione per la formazione professionale. Il sistema duale con la sperimentata combinazione di teoria e pratica deve rimanere punto cardinale e contemporaneamente essere sviluppato ulteriormente. La proposta ripartizione degli oneri fra Confederazione e Cantoni tuttavia non è armoniosa. Il Governo ribadisce che la direzione e la supervisione delle scuole universitarie è compito dei Cantoni e lo deve rimanere. Relativi interventi della Confederazione nella sovranità dei Cantoni sono intollerabili. Il Governo non è d'accordo neppure con i regolamenti e le competenze proposte nel campo finanziario. I Cantoni dovrebbero continuare ad assumersi la maggior parte degli oneri delle spese pubbliche. La Confederazione spesso regola, a volte non tiene conto dei Cantoni e impone loro delle norme per garantire e salvaguardare la qualità, rifiuta però di contribuire più di tanto ai costi supplementari. Il Governo chiede una revisione dell'intero ambito finanziario.

Personale

- Svjetlana Vinkovic, 1960, di Sarajevo (Jugoslavia), residente a Tamins, è nominata capo clinica alla Clinica Psichiatrica Waldhaus con effetto immediato.

- Claudio Ciabuschi, 1951, di Wangen presso Olten SO, residente a Unterseen, diventa capo dei servizi sociali presso l'Ufficio del servizio sociale. Inizierà il suo lavoro all'inizio di febbraio 2000.

- Markus Stieger, 1963, di Oberriet, residente a Coira, diventa consulente presso l'Ufficio d'informatica. Inizierà la sua attività all'inizio di gennaio 2000.

Cancelleria di Stato dei Grigioni

Organo: Governo

Fonte: it Cancelleria di Stato dei Grigioni

Data: 07.10.1999

Las scolas secundaras da vallada duain pudair manar ina "classe preliceale"

Il concept da scolaziun da las scolas secundaras da vallada duai vegnir reordinà ed amplifitgà. Da nov è previsa ina prescolaziun gimnasiala d'in onn en furma d'ina "classe preliceale". Ella amplifitgescha la furmaziun da scola generala.

En ina missiva propona la regenza al cussegl grond da reveder l'ordinaziun davart las scolas secundaras da vallada. Il decret sto vegnir adattà a las relaziuns actualas. En connex cun la durada da la scolaziun en il gimnasi da lunga resp. da curta durada ch'è vegnida reducida sin sis resp. quatter onns, resulta per la terza classa da las scolas secundaras da vallada la nova incumbensa da manar ina "classe preliceale". Questa purschida d'ina prescolaziun gimnasiala d'in onn duai crear la pussaivladad a las scolaras ed als scolars da restar in onn pli ditg en la val e da pudair passar per regla, suenter avair absolvì cun success in examen d'admissiun, en la quarta classa d'in gimnasi grischun senza stuair perder in onn da scola. Betg il davos obtegna la frequenza d'in gimnasi grischun ina impurtanza centrala er en vista a la scolaziun da las magistras e dals magisters a la scol'auta professiunala da pedagogia. La revisiun parziala da l'ordinaziun davart las scolas secundaras da vallada duai gidar a pudair resguardar las spezialitads regiunalas da las "vals" cun realisar il nov reglament per renconuscher la maturitad (RRM). Plinavant vegni proponì da renovar il sistem da subvenziun. El duai vegnir furmà a moda pli simpla, pli clera ed orientada envers la prestaziun. Durant ils davos onns èn vegnidas introducidas en ils suandants lieus scolas secundaras da vallada: Brusio, Mesauc, Puschlav, Roveredo e Stampa.

Resalvas envers la nova lescha federala davart la furmaziun professiunala

La confederaziun vul reveder la lescha davart la furmaziun professiunala (LFPr). L'uschenumnà sistem dual da la furmaziun professiunala (cumbinaziun da teoria e pratica) duai vegnir rinforzà e furmà a moda averta per il futur. La furmaziun professiunala è la via educativa che vegn prendida da dus terzs dals giuvenils suenter il temp da scola obligatori. En sia posiziun pertutgant il sboz da la nova LFPr accepta la regenza da princip las novaziuns previsas, uschenavant ch'ellas creeschan dapli libertad per la furmaziun professiunala. Il sistem dual cun la colliaziun ch'è sa cumprovada tranter teoria e pratica sto vegnir mantegnì sco pitga centrala e duai il medem mument vegnir sviluppà vinavant. Dentant n'è la nova separaziun da las incumbensas tranter la confederaziun ed ils chantuns betg equilibrada. La regenza constatescha cun insistenza che la direcziun e la surveglianza da las scolas professiunalas superiuras è chaussa dals chantuns e duai restar chaussa dals chantuns. Intervenziuns da la confederaziun en la suveranitad chantunala sin quest sectur na pon betg vegnir acceptadas. Er cun ils reglaments proponids e cun las cumpetenzas sin il sectur finanzial na va la regenza betg d'accord. Ils chantuns duain portar er vinavant la part principala dals custs publics per la furmaziun professiunala. La confederaziun regla relativamain bler, surpassa per part ils chantuns e fa pretaisas ad els davart la garanzia ed il mantegniment da la qualitad, vul dentant sa participar be minimalmain als custs supplementars che resultan. La regenza propona da repassar urgentamain l'entir sectur da las finanzas.

Da las vischnancas

La revisiun parziala da la lescha da construcziun da Sta. Maria V.M. vegn approvada.

Fatgs dal persunal

- Svjetlana Vinkovic, naschida 1960, da Sarajevo (Jugoslavia), domiciliada a Tumein, daventa a partir d'immediat media superiura en la clinica psichiatrica Waldhaus.

- Claudio Ciabuschi, naschì 1951, da Wangen tar Olten SO, domicilià ad Unterseen, davanta manader dals servetschs socials tar l'uffizi dal servetsch social. El cumenza sia plazza l'entschatta da favrer 2000.

- Markus Stieger, naschì 1963, dad Oberriet, domicilià a Cuira, daventa cussegliader tar l'uffizi d'informatica. El cumenza sia plazza l'entschatta da schaner 2000.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 07.10.1999